**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2016-12-15 Nr. T-11

Posėdžio data – 2016 m. lapkričio 24 d.

Posėdžio pradžia – 9.00 val.

Posėdžio pirmininkas – V. Grubliauskas.

Posėdžio sekretorius – M. Vitkus.

Klaipėdiečių tribūnoje pasisako V. Jurgelevičienė.

Živilė Verbylaitė, Vyriausiosios Rinkimų Komisijos narė, supažindina su Tarybos narių priesaikos davimo procedūra. Vyksta J. Choromanskytės priesaikos davimo procedūra.

Klaipėdos miesto savivaldybės tarybą (toliau – Taryba) sudaro 31 Tarybos narys.
Posėdyje dalyvauja 31 Tarybos narys. Posėdyje dalyvaujančių Tarybos narių ir svečių sąrašai pridedami (1-3 priedai).

V. Grubliauskas perskaito Artūro Razbadausko ir Aldonos Staponkienės pareiškimą: „Pranešame, kad nesame Partijos „Tvarka ir teisingumas“ nariai ir Klaipėdos miesto savivaldybės taryboje dirbsime kaip nepriklausomi Tarybos nariai.“

V. Grubliauskas perskaito Liberalų sąjūdžio frakcijos pareiškimą „Dėl Liberalų sąjūdžio frakcijos sudėties ir pirmininko pasikeitimo“: „Vadovaujantis Klaipėdos miesto savivaldybės tarybos reglamento 30.4 punktu bei Liberalų sąjūdžio frakcijos sprendimu, informuojame, kad: Simoną Gentvilą frakcijos sudėtyje keičia miesto Tarybos narė Jurgita Choromanskytė, frakcijos pirmininke išrinkta Vaida Žvikienė.“

V. Grubliauskas supažindina su Vyriausybės atstovo Klaipėdos apskrityje tarnybos
2016 m. lapkričio 4 d. reikalavimu Nr. (5.1.)-TR-38 „Dėl Lietuvos Respublikos atliekų tvarkymo įstatymo Nr. VIII-787 302 straipsnio pakeitimo įstatymo 2 straipsnio ir Lietuvos Respublikos atliekų tvarkymo įstatymo 302 straipsnio 3 dalies nuostatų įgyvendinimo“.

SVARSTYTA. Darbotvarkės tvirtinimas.

V. Grubliauskas informuoja, kad darbotvarkėje yra 21 klausimas. Siūlo į darbotvarkę įtraukti 2 papildomus klausimus:

1. Dėl 2017 metų paskelbimo Lietuvos kultūros sostinės metais. Pranešėjas
N. Lendraitis.

2. Dėl D. Vilkės skyrimo į Klaipėdos lopšelio-darželio „Pumpurėlis“ direktoriaus pareigas. Pranešėja I. Gelžinytė-Litinskienė.

Bendru sutarimu pritarta siūlymui.

V. Grubliauskas siūlo papildomus klausimus svarstyti posėdžio pradžioje. Bendru sutarimu pritarta siūlymui.

Balsavimu (už – 26, prieš – 0, susilaiko – 0) patvirtinta darbotvarkė su pakeitimu.

DARBOTVARKĖ:

1. Dėl 2017 metų paskelbimo Lietuvos kultūros sostinės metais. Pranešėjas
N. Lendraitis.

2. Dėl D. Vilkės skyrimo į Klaipėdos lopšelio-darželio „Pumpurėlis“ direktoriaus pareigas. Pranešėja I. Gelžinytė-Litinskienė.

3. Dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-333 „Dėl Klaipėdos miesto savivaldybės 2016–2018 metų strateginio veiklos plano patvirtinimo“ pakeitimo. Pranešėja I. Butenienė.

4. Dėl Klaipėdos miesto savivaldybės tarybos 2016 m. vasario 12 d. sprendimo Nr. T2-28 „Dėl Klaipėdos miesto savivaldybės 2016 metų biudžeto patvirtinimo“ pakeitimo. Pranešėja R. Kambaraitė.

5. Dėl draudimo prekiauti alkoholiniais gėrimais nurodytu atstumu. Pranešėja J. Uptienė.

6. Dėl pritarimo Klaipėdos miesto savivaldybės narystei istorinių miestų lygoje. Pranešėja K. Jakienė.

7. Dėl Klaipėdos miesto savivaldybės tarybos 2009 m. gegužės 29 d. sprendimo Nr. T2‑211 „Dėl Vietinės rinkliavos už leidimo atlikti kasinėjimo darbus Klaipėdos miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje nuostatų patvirtinimo“ pakeitimo. Pranešėjas G. Pocius.

8. Dėl Klaipėdos Litorinos mokyklos nuostatų patvirtinimo. Pranešėja L. Prižgintienė.

9. Dėl Klaipėdos miesto savivaldybės tarybos 2015 m. liepos 30 d. sprendimo Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimo. Pranešėja L. Prižgintienė.

10. Dėl Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimo. Pranešėja L. Prižgintienė.

11. Dėl priedų prie tarnybinių atlyginimų švietimo ir sporto įstaigų vadovams skyrimo. Pranešėja I. Gelžinytė-Litinskienė.

12. Dėl prieglobstį gavusių užsieniečių socialinės integracijos Klaipėdos mieste kvotų patvirtinimo. Pranešėja A. Daujotienė.

13. Dėl Klaipėdos miesto savivaldybės socialinių paslaugų 2017 metų plano patvirtinimo. Pranešėja A. Daujotienė.

14. Dėl Klaipėdos miesto savivaldybės tarybos 2016 m. vasario 12 d. sprendimo Nr. T2-30 „Dėl Klaipėdos miesto savivaldybės aplinkos apsaugos rėmimo specialiosios programos 2016 m. priemonių patvirtinimo“ pakeitimo. Pranešėja R. Jievaitienė.

15. Dėl likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

16. Dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

17. Dėl Klaipėdos miesto savivaldybės tarybos 2014 m. kovo 27 d. sprendimo Nr. T2-66 „Dėl Kainos už viešajam vandens tiekimui reikalingos infrastruktūros naudojimą nustatymo metodikos patvirtinimo“ pakeitimo. Pranešėja V. Gembutienė.

18. Dėl socialinio būsto nuomos sąlygų pakeitimo. Pranešėja D. Netikšienė.

19. Dėl savivaldybės būsto nuomos sąlygų pakeitimo. Pranešėja D. Netikšienė.

20. Dėl savivaldybės būstų pardavimo. Pranešėjas E. Simokaitis.

21. Dėl Klaipėdos miesto savivaldybės tarybos 2016 m. liepos 28 d. sprendimo Nr. T2-196 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“ pakeitimo. Pranešėjas E. Simokaitis.

22. Dėl turto perdavimo valdyti, naudoti ir disponuoti patikėjimo teise Klaipėdos Hermano Zudermano gimnazijai. Pranešėjas E. Simokaitis.

23. Dėl pripažinto netinkamu (negalimu) naudoti valstybei nuosavybės teise priklausančio nematerialiojo ir ilgalaikio materialiojo turto nurašymo ir likvidavimo. Pranešėjas E. Simokaitis.

V. Grubliauskas supažindina su Savivaldybės administracijos parengto Klaipėdos miesto savivaldybės tarybos kreipimosi į Lietuvos Respublikos Vyriausybę projektu „Dėl UAB „Branda LT“ veiklos skleidžiamų kvapų“.

R. J. Pilipavičius, Klaipėdos visuomenės sveikatos centro direktorius, ir A. Šepštas, Klaipėdos regiono aplinkos apsaugos departamento direktoriaus pavaduotojas, informuoja apie UAB „Branda Lt“ vykdomos veiklos technologinių pažeidimų tyrimų eigą, atsako į Tarybos narių pateiktus klausimus.

V. Grubliauskas siūlo apsispręsti dėl pritarimo kreipimuisi į Lietuvos Respublikos Vyriausybę. Bendru sutarimu pritarta kreipimuisi.

1. SVARSTYTA. 2017 metų paskelbimas Lietuvos kultūros sostinės metais.

Pranešėjas – N. Lendraitis, Kultūros skyriaus vedėjas. Aiškina, kad 2015 m. buvo parengta paraiška Lietuvos Respublikos kultūros ministerijos organizuojamam Lietuvos kultūros sostinės konkursui. Projektas „Klaipėda – neužšąlantis kultūros uostas“ laimėjo viešąjį konkursą, o Klaipėda tapo 2017 m. Lietuvos kultūros sostine. Šiuo sprendimo projektu siūloma pritarti 2017 m. paskelbimui Lietuvos kultūros sostinės metais Klaipėdoje.

A. Barbšys sako, kad visuomenė ir opozicijoje esantys Tarybos nariai yra nušalinti nuo programos sudarymo. Abejonių kelia 110 tūkst. Eur skyrimas šventiniam apšvietimui iš Lietuvos kultūros sostinės metams numatytų lėšų. Prie sprendimo projekto turėjo būti pridėta programa ir su ja visuomenė bei Taryba turėjo būti supažindinta. Pritarti paruoštam sprendimo projektui negali.

N. Puteikienė sako, kad programų formavimo ir finansavimo klausimus sprendžia ne miesto Taryba, ne Kultūros, švietimo ir sporto komitetas, bet visuomeninė organizacija Kultūros ir meno taryba.

NUSPRĘSTA. Pritarti sprendimo projektui. Priimti sprendimą dėl 2017 metų paskelbimo Lietuvos kultūros sostinės metais:

„1. Paskelbti 2017 metus Klaipėdos mieste Lietuvos kultūros sostinės metais.

2. Įpareigoti Klaipėdos miesto savivaldybės administracijos direktorių parengti Lietuvos kultūros sostinės projekto „Klaipėda – neužšąlantis kultūros uostas“ programą.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto svetainėje.“

BALSUOTA: už – 30, prieš – 0, susilaiko – 1.

2. SVARSTYTA. D. Vilkės skyrimas į Klaipėdos lopšelio-darželio „Pumpurėlis“ direktoriaus pareigas.

Pranešėja – I. Gelžinytė-Litinskienė, personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl D. Vilkės skyrimo į Klaipėdos lopšelio-darželio „Pumpurėlis“ direktoriaus pareigas:

„1. Skirti nuo 2016 m. gruodžio 6 d. Daivą Vilkę Klaipėdos lopšelio-darželio „Pumpurėlis“ direktore.

2. Įgalioti Klaipėdos miesto savivaldybės merą Vytautą Grubliauską sudaryti darbo sutartį su Daiva Vilke.

Šis sprendimas gali būti skundžiamas Lietuvos Respublikos darbo kodekso nustatyta tvarka.“

BALSUOTA: už – 24, prieš – 1, susilaiko – 0.

3. SVARSTYTA. Klaipėdos miesto savivaldybės tarybos 2015 m. gruodžio 22 d. sprendimo Nr. T2-333 „Dėl Klaipėdos miesto savivaldybės 2016–2018 metų strateginio veiklos plano patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja. Aiškina, kad sprendimo projekto tikslas – pakeisti Klaipėdos miesto savivaldybės 2016–2018 m. strateginio veiklos plano programas, siekiant reaguoti į pokyčius ir užtikrinti tinkamą veiklos plano tikslų bei uždavinių įgyvendinimą.

Informuoja, kad sprendimo projektą svarstė visi komitetai, išskyrus Kontrolės komitetą. Finansų ir ekonomikos komitetas paprašė Tarybos posėdžio metu pateikti papildomą informaciją. Savivaldybės administracija pateikė raštišką informaciją, kuri yra pridėta prie sprendimo projekto rengimo medžiagos.

N. Puteikienė sako, kad strateginio plano pakeitimai neturi nieko bendro su bendruomenės poreikiais ir jie nebuvo apsvarstyti su bendruomene. Bendruomenė turi būti įtraukta į miestui svarbių sprendimų priėmimą. Nepritars sprendimo projektui.

A. Barbšys sako, kad šventiniam renginiui organizuoti skiriama per daug lėšų, o būtinosioms priemonėms, tokioms kaip darželių lovytėms įsigyti ar gatvių duobėms užtaisyti, nuolat trūksta pinigų. Nepritars pakeitimams.

A. Šulcas sako, kad miestas puošiasi per kukliai. Nepritaria teiginiui, kad lėšų trūksta lovytėms įsigyti ar gatvėms taisyti. Siūlo pritarti sprendimo projektui.

V. Vareikis sako, kad miestas turi atrodyti kaip modernus Lietuvos miestas. Bendruomenė, nustatyta tvarka, yra įtraukiama į projektų svarstymą.

A. Grublys sako, kad Miesto plėtros ir strateginio planavimo komitete strateginio veiklos plano pakeitimai buvo svarstomi viešai ir jame dalyvavo bendruomenės atstovai, žiniasklaida. Siūlo pritarti siūlomiems pakeitimams.

T. Meškinis sako, kad eglutės jau trys metai puošiamos taip pat. Mano, kad būtina spręsti klausimą, kaip padaryti Danės krantines saugesnėmis.

Pertrauka.

R. Taraškevičius sako, kad Finansų ir ekonomikos komitetas išsamiai apsvarstė projektą. Taryba privalo pritarti šiam sprendimo projektui, nes yra atliekama korektūra, kuri yra privaloma.

V. Titovas sako, kad už numatytas lėšas būtų galima pastatyti eglutes miesto pietinėje ir šiaurinėje dalyse, ir kad 24 tūkst. Eur už eglučių montavimą ir išmontavimą yra per daug. Mano, kad tai turėtų apsvarstyti Kontrolės komitetas.

L. Girskienė sako, kad tikisi, jog ateityje bendruomenės bus išklausytos ir įtrauktos į sprendimų priėmimą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. gruodžio 22 d. sprendimo Nr. T2-333 „Dėl Klaipėdos miesto savivaldybės 2016–2018 metų strateginio veiklos plano patvirtinimo“ pakeitimo:

„1. Pakeisti Klaipėdos miesto savivaldybės 2016–2018 metų strateginio veiklos plano, patvirtinto Klaipėdos miesto savivaldybės tarybos 2015 m. gruodžio 22 d. sprendimu Nr. T2-333 „Dėl Klaipėdos miesto savivaldybės 2016–2018 metų strateginio veiklos plano patvirtinimo“, programas Nr. 01, Nr. 02, Nr. 03, Nr. 05, Nr. 06, Nr. 07, Nr. 08, Nr. 10, Nr. 11, Nr. 12 ir Nr. 13 ir jas išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 6, susilaiko – 1.

4. SVARSTYTA. Klaipėdos miesto savivaldybės tarybos 2016 m. vasario 12 d. sprendimo Nr. T2-28 „Dėl Klaipėdos miesto savivaldybės 2016 metų biudžeto patvirtinimo“ pakeitimas.

Pranešėja – R. Kambaraitė, Finansų skyriaus vedėja. Aiškina, kad sprendimo projektu siūloma koreguoti biudžeto pajamas ir asignavimus dėl dotacijų pasikeitimo, padidinti biudžeto pajamas dėl gautų ir planuojamų papildomai gauti pajamų, padidinti asignavimus kai kurioms programoms vykdyti, mažinant nepanaudotus asignavimus, taip pat patikslinti asignavimus pagal ekonominę klasifikaciją ir tarp programų pagal asignavimų valdytojų paraiškas.

Informuoja, kad pradėjus derinti sprendimo projektą komitetuose, buvo gautas Lietuvos Respublikos socialinės apsaugos ir darbo ministro įsakymo pakeitimas, kuriuo savivaldybei sumažinta 32,7 tūkst. Eur socialinei paramai mokiniams ir 4,3 tūkst. Eur socialinėms išmokoms ir kompensacijoms skaičiuoti ir mokėti. Atsižvelgiant į tai, parengtas naujas sprendimo projekto variantas ir pateiktas raštu Tarybai.

A. Barbšys sako, kad šiam sprendimo projektui, kaip ir strateginio veiklos plano patvirtinimo pakeitimui, nepritars.

V. Grubliauskas siūlo apsispręsti dėl pritarimo siūlymui pritarti pakoreguotam sprendimo projektui. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2016 m. vasario 12 d. sprendimo Nr. T2-28 „Dėl Klaipėdos miesto savivaldybės 2016 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2016 m. vasario 12 d. sprendimą Nr. T2‑28 „Dėl Klaipėdos miesto savivaldybės 2016 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2016 metų biudžetą – 145203,5 tūkst. eurų prognozuojamų pajamų, 145203,5 tūkst. eurų asignavimų, iš jų: 3579,7 tūkst. eurų paskoloms grąžinti, 45658,2 tūkst. eurų asignavimų iš specialios tikslinės dotacijos valstybinėms (valstybės perduotoms savivaldybėms) funkcijoms atlikti, mokinio (klasės, grupės) krepšeliui finansuoti, savivaldybėms perduotoms įstaigoms išlaikyti, savivaldybių mokykloms (klasėms), turinčioms specialiųjų ugdymosi poreikio mokinių, finansuoti, atliekų tvarkymo sistemos infrastruktūros plėtrai, valstybės kapitalo investicijų programoje numatytiems projektams finansuoti, savivaldybėms vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti ir valstybės finansinei paramai parvežant į Lietuvą užsienyje mirusių (žuvusių) Lietuvos Respublikos piliečių palaikus teikti, dotacijos krantotvarkos programos priemonėms įgyvendinti ir aplinkos teršimo šaltiniams pašalinti, kultūros ir meno darbuotojų darbo užmokesčiui padidinti, išlaidoms, susijusioms su savivaldybių mokyklų bendrojo ugdymo mokytojų skaičiaus optimizavimu, apmokėti, minimaliajai mėnesinei algai padidinti, Europos Sąjungos finansinės paramos lėšų projektams finansuoti (1 ir 2 priedai).“;

1.2. pakeisti 2 punktą ir jį išdėstyti taip:

„2. Patvirtinti savivaldybės biudžeto asignavimus išlaidoms – 124476,0 tūkst. eurų, iš jų darbo užmokesčiui – 54301,2 tūkst. eurų, ir turtui įsigyti – 20727,5 tūkst. eurų.“;

1.3. pakeisti 3 punktą ir jį išdėstyti taip:

„3. Patvirtinti 7920,2 tūkst. eurų asignavimų (iš jų 5194,5 tūkst. eurų – paskoloms grąžinti) iš apyvartinių lėšų 2016 m. sausio 1 d. likučio, iš jų: išlaidoms – 2265,0 tūkst. eurų, darbo užmokesčiui – 63,6 tūkst. eurų, ir turtui įsigyti – 5655,2 tūkst. eurų (3 priedas).“;

1.4. pakeisti 4 punktą ir jį išdėstyti taip:

„4. Patvirtinti 2016 metų asignavimų valdytojų pajamų įmokas į savivaldybės biudžetą – 7998,1 tūkst. eurų, iš jų: 5214,5 tūkst. eurų įmokas už išlaikymą švietimo, socialinės apsaugos ir kitose įstaigose, 1668,9 tūkst. eurų pajamas už prekes ir paslaugas, 1114,7 tūkst. eurų pajamas už patalpų nuomą (4 priedas).“;

1.5. pakeisti sprendimo 1 priedą ir jį išdėstyti nauja redakcija (pridedama);

1.6. pakeisti sprendimo 2 priedą ir jį išdėstyti nauja redakcija (pridedama);

1.7. pakeisti sprendimo 3 priedą ir jį išdėstyti nauja redakcija (pridedama);

1.8. pakeisti sprendimo 4 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 20, prieš – 6, susilaiko – 1.

5. SVARSTYTA. Draudimas prekiauti alkoholiniais gėrimais nurodytu atstumu.

Pranešėja – J. Uptienė, Licencijų, leidimų ir vartotojų teisių apsaugos skyriaus vedėja. Aiškina, kad sprendimo projektu siūloma nustatyti prie karinių ir sukarintų tarnybų, policijos ir kitų statutinių, sveikatos priežiūros, ugdymo įstaigų, maldos namų atstumą, kuriuo nuo įstaigų teritorijų draudžiama prekiauti alkoholiniais gėrimais.

Informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai. Tai yra norminis teisės aktas ir jis turėtų būti skelbiamas Teisės aktų registre.

N. Puteikienė sako, kad miesto vadovas ir valdančioji dauguma turėtų atsižvelgti į įstaigų, į kurių motyvuotus prašymus nebuvo atsižvelgta, prašymus ir nukreipti juos svarstyti Narkotikų ir alkoholio kontrolės tarybai.

S. Liekis sako, kad reikia pritarti pateiktam sprendimo projektui, o vėliau atskirai nagrinėti prašymus tų įstaigų, į kurių prašymus neatsižvelgta.

A. Razbadauskas sako, kad tikisi, kad per įstatymų leidėją savivaldybė turės galimybę sugriežtinti taisykles ne tik dėl atstumo, bet ir dėl laiko ribojimo nustatymo.

V. Anužis mano, kad neturėtų būti leidžiama prekiauti alkoholiu ir daugiabučiuose namuose bei paplūdimiuose. Siūlo kiekviename sprendime prie žodžių „alkoholis“ įrašyti žodžius „legali narkotinė medžiaga“.

A. Barbšys siūlo apsvarstyti įstaigų vadovus, iš kurių nebuvo gauti prašymai dėl atstumo nustatymo, grąžinti sprendimo projektą pakartotinam svarstymui.

J. Simonavičiūtė sako, kad sprendimo projekte įrašytas įstaigas nustatytas atstumas tenkina, o likusios įstaigos gali bet kuriuo metu kreiptis ir paprašyti nustatyti atstumą. Komisija yra pastoviai veikianti ir nauji sprendimai gali būti priimti. Siūlo pritarti pateiktam sprendimo projektui.

R. Didžiokas kalba frakcijos vardu. Sako, kad Taryba turėjo, ir dar turi, galimybę priimti sprendimus, kurie realiai varžytų alkoholio vartojimą. Projekte pateikti argumentai ir darbo grupės išvados neįtikino, kad tai yra sprendimas atitinkantis miestiečių interesus. Siūlo šiandien nepriimti sprendimo, grįžti prie diskusijos, priimti realiais bendruomenių siūlymais parengtą sprendimą ir tuo parodyti savo poziciją alkoholio vartojimo požiūriu.

V. Čepas sako, kad jis yra įsitikinęs, kad draudimu vargiai ar koks rezultatas bus pasiektas. Švietimas, žmogaus užimtumas, gyvenimo kokybės kėlimas – tai kelias, kuris gali sumažinti suvartojamo alkoholio kiekį. Pritaria R. Didžioko siūlymui atidėti klausimo svarstymą.

L. Girskienė sako, kad ateityje vienas iš spręstinų klausimų – prekybos alkoholiniais gėrimais draudimas masinių renginių metu.

T. Meškinis sako, kad įstaigų vadovai, kurie nurodė, kad prekybos alkoholiu atstumo nustatymas jiems yra neaktualus, prašys riboti prekybos alkoholiu veiklą tik tuomet, kai visai šalia atsiras tokia įmonė.

V. Vareikis siūlo pritarti sprendimo projektui, nes nors šitaip bus bandoma kovoti su alkoholio plitimu.

V. Titovas sako, kad ne įstaigos vadovas turėtų spręsti, kur ir kokiu atstumu galima prekiauti alkoholiu. Neatmetama galimybės, kad kai kurie įstaigų vadovai gali būti suinteresuoti, jog būtų vykdoma prekyba alkoholiu. Siūlo atidėti klausimo svarstymą ir teikti projektą Antikorupcinei komisijai svarstyti.

V. Grubliauskas informuoja, kad prie sprendimo projekto rengimo medžiagos yra pridėta Antikorupcinio vertinimo pažyma.

V. Grubliauskas siūlo apsispręsti dėl siūlymo atidėti klausimo svarstymą. Balsavimu (už – 11, prieš – 15, susilaiko – 4) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl draudimo prekiauti alkoholiniais gėrimais nurodytu atstumu:

„1. Nustatyti, kad draudžiama prekiauti alkoholiniais gėrimais prie įstaigų, nurodytų priede, teritorijų arčiau kaip 50 metrų atstumu.

2. Nustatyti, kad draudžiama prekiauti alkoholiniais gėrimais prie Lietuvos kariuomenės krašto apsaugos savanorių pajėgų Žemaičių apygardos 3-iosios rinktinės filialo (kodas 191831030, adresas: H. Manto g. 45A, Klaipėda) teritorijos arčiau kaip 35 metrų atstumu.“

BALSUOTA: už – 18, prieš – 7, susilaiko – 6.

6. SVARSTYTA. Pritarimas Klaipėdos miesto savivaldybės narystei istorinių miestų lygoje.

Pranešėja – K. Jakienė, Paveldosaugos skyriaus vyriausioji specialistė.

V. Grubliauskas informuoja, kad sprendimo projektui, be pastabų, pritarė du komitetai.

N. Puteikienė sako, kad nors dalyvavimo lygoje mokestis nėra didelis, tačiau už to mokesčio slypi komandiruotės. Mano, kad komandiruotės miestiečiams neduoda jokios naudos.

V. Čepas sako, kad nuvykus į svečias šalis parsivežama idėjų, ir kai kurios iš jų yra įgyvendinamos ir miestui duoda naudos.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės narystei istorinių miestų lygoje:

„1. Pritarti Klaipėdos miesto savivaldybės narystei Istorinių miestų lygoje.

2. Įgalioti Klaipėdos miesto savivaldybės merą pasirašyti reikiamus dokumentus.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2009 m. gegužės 29 d. sprendimo Nr. T2‑211 „Dėl Vietinės rinkliavos už leidimo atlikti kasinėjimo darbus Klaipėdos miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje nuostatų patvirtinimo“ pakeitimas.

Pranešėjas – G. Pocius, Statybos leidimų ir statinių priežiūros skyriaus vedėjas.

V. Grubliauskas informuoja, kad sprendimo projektui, be pastabų, pritarė du komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2009 m. gegužės 29 d. sprendimo Nr. T2‑211 „Dėl Vietinės rinkliavos už leidimo atlikti kasinėjimo darbus Klaipėdos miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje nuostatų patvirtinimo“ pakeitimo:

„1. Pakeisti Vietinės rinkliavos už leidimo atlikti kasinėjimo darbus Klaipėdos miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje nuostatus, patvirtintus Klaipėdos miesto savivaldybės tarybos 2009 m. gegužės 29 d. sprendimu Nr. T2 211 „Dėl Vietinės rinkliavos už leidimo atlikti kasinėjimo darbus Klaipėdos miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje nuostatų patvirtinimo“, ir juos išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

8. SVARSTYTA. Klaipėdos Litorinos mokyklos nuostatų patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad komitetas sprendimo projektui pritarė be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos Litorinos mokyklos nuostatų patvirtinimo:

„1. Patvirtinti Klaipėdos Litorinos mokyklos nuostatus (pridedama).

2. Įgalioti Editą Andrijauskienę, Klaipėdos Litorinos mokyklos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2013 m. rugpjūčio 29 d. sprendimo Nr. T2-214 „Dėl Klaipėdos kurčiųjų ir neprigirdinčiųjų pagrindinės mokyklos pavadinimo pakeitimo ir nuostatų patvirtinimo“ 2 punktą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

9. SVARSTYTA. Klaipėdos miesto savivaldybės tarybos 2015 m. liepos 30 d. sprendimo Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad Kultūros, švietimo ir sporto komitetas sprendimo projektui pritarė be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. liepos 30 d. sprendimo Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“ pakeitimo:

„1. Pakeisti Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašą, patvirtintą Klaipėdos miesto savivaldybės tarybos 2015 m. liepos 30 d. sprendimu Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“:

1.1. pakeisti III skyrių ir jį išdėstyti taip:

„III SKYRIUS

KLASIŲ (GRUPIŲ, BŪRELIŲ IR KT.) KOMPLEKTAVIMAS

20. Klasės (grupės, būreliai ar kt.) komplektuojamos kasmet nuo gegužės 1 d. iki spalio 1 d. Jų skaičius gali būti tikslinamas keletą kartų per mokslo metus.

21. Klasėje (grupėje, būrelyje ir kt.) nustatomas ne mažesnis negu 12 mokinių skaičius. Klasė (grupė, būrelis ir kt.) gali būti dalijama į pogrupius, atsižvelgiant į Mokyklos ir Centro veiklos specifiką, programų tęstinumą, patalpų galimybes ir ugdytinių amžių.

22. Mokyklose klasė (grupė) gali būti iškomplektuojama, kai mokinių skaičius spalio 1 d. yra mažesnis, nei nustatyta 21 punkte, arba sujungiama, kai per mokslo metus (išskyrus gegužės mėnesį) klasėje (grupėje) mokinių skaičius nesiekia 8. Klasės (grupės) iškomplektavimas arba grupių sujungimas nevykdomas, jei:

22.1. visų grupių mokinių skaičiaus vidurkis yra ne mažesnis negu 12;

22.2. nėra galimybės mokiniams tęsti ugdymo kryptį ir amžių atitinkančios programos arba baigti pradėtos kelerių metų programos, įgyjant neformaliojo vaikų švietimo pažymėjimą.

23. Centre grupė, būrelis ar kt. iškomplektuojamas, kai:

23.1. mokinių skaičius spalio 1 d. yra mažesnis, nei nustatyta 21 punkte, pasiūlant mokiniams ugdytis kitoje grupėje, būrelyje ar kt. pagal ugdymo kryptį ir amžių atitinkančią programą;

23.2. per mokslo metus (išskyrus gegužės mėnesį) sumažėjus mokinių skaičiui iki 9, vadovui nustatomas 14 dienų terminas, per kurį jis turi galimybę sukomplektuoti 21 punkte nustatytą mokinių skaičių; neįvykdžius šios sąlygos, būrelis ar kt. iškomplektuojamas, pasiūlant mokiniams ugdytis kitoje grupėje, būrelyje ar kt. pagal ugdymo kryptį ir amžių atitinkančią programą.“;

1.2. pakeisti 42.4 papunktį ir jį išdėstyti taip:

„42.4. vaikas auga daugiavaikėje šeimoje ir pateikė tai patvirtinančius dokumentus;“;

1.3. pakeisti 45 punktą ir jį išdėstyti taip:

„45. Atlyginimas už neformalųjį vaikų švietimą mažinamas už vieną mėnesį, jei mokinys nedalyvavo ugdymo procese dėl pateisinamų priežasčių (dėl ligos, pateikus gydytojo pažymą ar jos kopiją; mokytojo komandiruotės, kursų, ligos metu) ir tėvai (globėjai, rūpintojai) pateikė prašymą:

45.1. 50 %, jeigu mokinys nedalyvavo ugdymo procese ne mažiau kaip 14 kalendorinių dienų iš eilės per mėnesį (du mėnesius);

45.2. 75 %, jeigu mokinys nedalyvavo ugdymo procese ne mažiau kaip 21 kalendorinę dieną iš eilės per mėnesį (du mėnesius);

45.3. 100 %, jeigu mokinys daugiau kaip 21 kalendorinę dieną iš eilės per mėnesį (du mėnesius) nedalyvavo ugdymo procese;

45.4. naujai priimtiems vaikams atlyginimo dydis Mokykloje ar Centre už einamąjį mėnesį nustatomas taip: pradėję lankyti užsiėmimus iki einamojo mėnesio 15 dienos moka visą nustatytą atlyginimo dydį, pradėjusiems lankyti užsiėmimus nuo einamojo mėnesio 16 dienos ir vėliau atlyginimo dydis mažinamas 50 procentų. Nutraukus Sutartį, vaikams atlyginimas už teikiamą neformalųjį vaikų švietimą skaičiuojamas iki Sutarties nutraukimo dienos.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

10. SVARSTYTA. Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad klausimas buvo svarstytas dviejuose komitetuose, pastabų – negauta.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimo:

„1. Pakeisti Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašą, patvirtintą Klaipėdos miesto savivaldybės tarybos 2016 m. gegužės 26 d. sprendimu Nr. T2 143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“:

1.1. pakeisti 10 punktą ir jį išdėstyti taip:

„10. Tėvai (globėjai, rūpintojai), sudarę mokymo sutartis dėl 4 valandų ugdymo trukmės per dieną, privalo parinkti vaikui bent vieną maitinimą (pusryčius ar pietus), kai vaikų maitinimas organizuojamas tam skirtose patalpose ir (ar) pritaikytose erdvėse. Pasirinkusiems pusryčius arba pietus taikomos 8 punkto nuostatos. Pasirinkus vieną maitinimą, atlyginimas už patiekalų gamybą mažinamas 50 proc., o pasirinkus du maitinimus, už patiekalų gamybą mokamas visas atlyginimas. Jeigu 4 valandų ugdymo trukmės per dieną grupę lankantiems vaikams maitinimo organizuoti nėra galimybių, tėvai (globėjai, rūpintojai) atlyginimo už maisto produktus ir patiekalų gamybą nemoka.“;

1.2. pakeisti 16.1 papunktį ir jį išdėstyti taip:

„16.1. šeima yra daugiavaikė, pateikus tai patvirtinančius dokumentus;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

11. SVARSTYTA. Priedų prie tarnybinių atlyginimų švietimo ir sporto įstaigų vadovams skyrimas.

Pranešėja – I. Gelžinytė-Litinskienė, Personalo skyriaus vedėja. Aiškina, kad įstaigų vadovų personaliniai priedai prie tarnybinių atlyginimų yra nustatomi atsižvelgiant į praėjusių metų įstaigos veiklos rezultatų vertinimo rodiklius. Šiuo sprendimo projektu prašoma skirti priedus švietimo ir sporto įstaigų vadovams pagal įvertintus įstaigų vadovų veiklos kokybinius rodiklius.

Informuoja, kad klausimas buvo svarstytas dviejuose komitetuose. Kultūros, švietimo ir sporto komitetas projektui pritarė su pastabomis: išsiaiškinti ir patikslinti informaciją, iš kokių lėšų skiriami priedai vadovams, ir prašyti administracijos iki 2017 m. balandžio 1 d. peržiūrėti ir patikslinti Švietimo įstaigų vadovų veiklos vertinimo rodiklius.

Aiškina, kad bendrojo ugdymo mokyklų vadovams priedai prie tarnybinių atlyginimų mokami iš mokinio krepšelio lėšų, ikimokyklinio ir neformaliojo ugdymo švietimo įstaigų vadovams – iš Savivaldybės biudžeto lėšų. Rodiklių vertinimo ir derinimo procedūros gali užtrukti, todėl prašo pratęsti terminą iki 2017 m. birželio 30 d.

A. Cesiulis sako, kad svarstant klausimą komitete kilo diskusijos dėl to, kad lėšos vadovams priedams mokėti gali būti skiriamos iš mokinio krepšelio lėšų ir dėl to kitus mokytojus pavaduojantiems mokytojams bei auklėtojams už auklėjamąsias klases nesuteikiamos lėšos šių funkcijų atlikimui. Sprendimo projektui komitetas pritarė.

A. Barbšys sako, kad tvarkoje yra taisytinų dalykų. Siūlo pritarti pateiktam sprendimo projektui, tačiau siūlo peržiūrėti vertinimo kriterijus.

L. Girskienė mano, kad būtų tikslinga, prieš skiriant priedus savivaldybės įmonių vadovams, apie jų nuopelnus supažindinti Tarybą.

N. Puteikienė mano, kad kriterijus, kuriuo skiriamas papildomas priedas už lėšų pritraukimą infrastruktūrai, yra labai ydingas, nes mokyklų direktoriai skatinami už neteisėtas rinkliavas – tėvų prisidėjimą prie infrastruktūros gerinimo.

S. Budinas sako, kad įstaigų vadovai yra skatinami tik tuomet, kai jie aktyviai dalyvauja Europos Sąjungos projektuose ir iš ten pritraukia lėšas.

V. Grubliauskas informuoja, kad prie sprendimo projekto medžiagos yra pridėtas Savivaldybės administracijos direktoriaus raštas, kuriuo prašoma leisti ištaisyti techninę klaidą – tvarkos aprašo 10.2 papunktyje nurodyti 20 procentų priedą K. Valinčienei.

V. Grubliauskas siūlo apsispręsti dėl pritarimo siūlymui ištaisyti techninę klaidą. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl priedų prie tarnybinių atlyginimų švietimo ir sporto įstaigų vadovams skyrimo:

„1. Skirti Klaipėdos miesto biudžetinių švietimo ir sporto įstaigų vadovams priedus prie tarnybinio atlyginimo:

1.1. Klaipėdos miesto ikimokyklinių įstaigų vadovams (1 priedas);

1.2. Klaipėdos miesto bendrojo ugdymo mokyklų ir bendrojo ugdymo mokyklų-darželių vadovams (2 priedas);

1.3. Klaipėdos miesto neformaliojo vaikų švietimo ir sporto įstaigų vadovams (3 priedas).

2. Nustatyti, kad 1 punkte nurodyti priedai skiriami įstaigų vadovams nuo 2017 m. sausio 1 d. iki 2017 m. gruodžio 31 d. iš biudžetinių įstaigų darbo užmokesčiui skirtų asignavimų neviršijant darbo užmokesčiui skirtų lėšų.

Šis sprendimas gali būti skundžiamas Lietuvos Respublikos darbo kodekso nustatyta tvarka.“

BALSUOTA: už – 23, prieš – 0, susilaiko – 4.

12. SVARSTYTA. Prieglobstį gavusių užsieniečių socialinės integracijos Klaipėdos mieste kvotų patvirtinimas.

Pranešėja – A. Daujotienė, Socialinių reikalų departamento direktorė.

V. Grubliauskas informuoja, kad Sveikatos ir socialinių reikalų komitetas sprendimo projektui pritarė be pastabų.

NUSPRĘSTA. Pritarti sprendimo projektui. Priimti sprendimą dėl prieglobstį gavusių užsieniečių socialinės integracijos Klaipėdos mieste kvotų patvirtinimo:

„1. Patvirtinti biudžetinei įstaigai Klaipėdos miesto socialinės paramos centrui 2017 m. prieglobstį gavusių užsieniečių socialinei integracijai Klaipėdos mieste vykdyti 20 kvotų.“

2. Skelbti šį sprendimą Klaipėdos miesto savivaldybės interneto svetainėje.

BALSUOTA: už – 24, prieš – 0, susilaiko – 3.

13. SVARSTYTA. Klaipėdos miesto savivaldybės socialinių paslaugų 2017 metų plano patvirtinimas.

Pranešėja – A. Daujotienė, Socialinių reikalų departamento direktorė.

V. Grubliauskas informuoja, kad Sveikatos ir socialinių reikalų komitetas sprendimo projektui pritarė be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės socialinių paslaugų 2017 metų plano patvirtinimo:

„1. Patvirtinti Klaipėdos miesto savivaldybės socialinių paslaugų 2017 metų planą (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

14. SVARSTYTA. Klaipėdos miesto savivaldybės tarybos 2016 m. vasario 12 d. sprendimo Nr. T2-30 „Dėl Klaipėdos miesto savivaldybės aplinkos apsaugos rėmimo specialiosios programos 2016 m. priemonių patvirtinimo“ pakeitimas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. vasario 12 d. sprendimo Nr. T2-30 „Dėl Klaipėdos miesto savivaldybės aplinkos apsaugos rėmimo specialiosios programos 2016 m. priemonių patvirtinimo“ pakeitimo:

„1. Pakeisti Klaipėdos miesto savivaldybės aplinkos apsaugos rėmimo specialiosios programos 2016 metų priemones, patvirtintas Klaipėdos miesto savivaldybės tarybos 2016 m. vasario 12 d. sprendimu Nr. T2-30 „Dėl Klaipėdos miesto savivaldybės aplinkos apsaugos rėmimo specialiosios programos 2016 m. priemonių patvirtinimo“, ir jas išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 3.

15. SVARSTYTA. Likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo:

„Leisti UAB Klaipėdos regiono atliekų tvarkymo centrui nurašyti likviduotų dėl bankroto ir iš Juridinių asmenų registro išregistruotų įmonių beviltiškas skolas už vietinę rinkliavą už komunalinių atliekų surinkimą ir tvarkymą (priedas).“

BALSUOTA: už – 24, prieš – 0, susilaiko – 1.

16. SVARSTYTA. Mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymas.

Pranešėja – R. Jievaitienė, Aplinkos kokybės skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Miesto ūkio ir aplinkosaugos.

NUSPRĘSTA. Pritarti sprendimo projektui. Priimti sprendimą dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo:

„Leisti UAB Klaipėdos regiono atliekų tvarkymo centrui nurašyti mirusių asmenų beviltiškas skolas už vietinę rinkliavą už komunalinių atliekų surinkimą ir tvarkymą (priedas).“

BALSUOTA: už – 26, prieš – 0, susilaiko – 1.

17. SVARSTYTA. Klaipėdos miesto savivaldybės tarybos 2014 m. kovo 27 d. sprendimo Nr. T2-66 „Dėl Kainos už viešajam vandens tiekimui reikalingos infrastruktūros naudojimą nustatymo metodikos patvirtinimo“ pakeitimas.

Pranešėja – V. Gembutienė, Socialinės infrastruktūros priežiūros skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos, Miesto ūkio ir aplinkosaugos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2014 m. kovo 27 d. sprendimo Nr. T2-66 „Dėl Kainos už viešajam vandens tiekimui reikalingos infrastruktūros naudojimą nustatymo metodikos patvirtinimo“ pakeitimo:

„Pakeisti Kainos už viešajam vandens tiekimui reikalingos infrastruktūros naudojimą nustatymo metodiką, patvirtintą Klaipėdos miesto savivaldybės tarybos 2014 m. kovo 27 d. sprendimu Nr. T2-66 „Dėl Kainos už viešajam vandens tiekimui reikalingos infrastruktūros naudojimą nustatymo metodikos patvirtinimo“:

1. pakeisti 4 punktą ir jį išdėstyti taip:

„4. Kaina už infrastruktūros naudojimą (Ki) nustatoma vienam mėnesiui pagal tokią priklausomybę:

Ki=BSi+IPi (1),

kur BSi – infrastruktūros, reikalingos viešajam vandens tiekimui, naudojimosi būtinosios sąnaudos;

i – normatyvinio pelno dalis.

Normatyvinio pelno dalis nustatoma vadovaujantis Geriamojo vandens tiekimo ir nuotekų tvarkymo paslaugų kainų nustatymo metodikos, patvirtintos Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92 (2014 m. gruodžio 19 d. nutarimo Nr. O3-942 redakcija), 45.8.4 papunkčio nuostatomis ir sudaro 10 proc. nuo infrastruktūros naudojimo būtinųjų sąnaudų.“;

2. pakeisti 6 punktą ir jį išdėstyti taip:

„6. Infrastruktūros, reikalingos viešajam vandens tiekimui, nusidėvėjimo sąnaudos skaičiuojamos pagal priklausomybę:

TSi= ∑(Ti/Nt) (3),

kur Ti – infrastruktūros, reikalingos viešajam vandens tiekimui, kaina, nustatyta vadovaujantis Geriamojo vandens tiekimo ir nuotekų tvarkymo infrastruktūros objektų išpirkimo tvarkos aprašo, patvirtinto Lietuvos Respublikos Vyriausybės 2007 m. sausio 29 d. nutarimu Nr. 88 (2015 m. kovo 13 d. nutarimo Nr. 258 redakcija), III skyriaus nuostatomis;

Nt – ilgalaikio turto nusidėvėjimo normatyvai metais, nustatomi vadovaujantis Geriamojo vandens tiekimo ir nuotekų tvarkymo paslaugų kainų nustatymo metodikos, patvirtintos Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92 (2014 m. gruodžio 19 d. nutarimo Nr. O3-942 redakcija), 1 priedo nuostatomis.

Kiekvienai ilgalaikio turto grupei metinės nusidėvėjimo sąnaudos skaičiuojamos atskirai ir po to sudedamos.“

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo įteikimo (gavimo) dienos.“

BALSUOTA: už – 25, prieš – 0, susilaiko – 1.

18. SVARSTYTA. Socialinio būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja.

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl socialinio būsto nuomos sąlygų pakeitimo:

„1. Pakeisti nuomos sąlygas socialinio būsto nuomininkei D. J., gyvenančiai (duomenys neskelbtini), Klaipėdoje, unikalus Nr. (duomenys neskelbtini).

2. Nuomoti sprendimo 1 punkte nurodytą gyvenamąją patalpą savivaldybės būsto nuomos sąlygomis, pirmus metus nuo savivaldybės būsto nuomos sutarties sudarymo taikant rinkos pataisos koeficientą R=1,2.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo arba įteikimo suinteresuotai šaliai dienos.“

BALSUOTA: už – 25, prieš – 0, susilaiko – 1.

19. SVARSTYTA. Savivaldybės būsto nuomos sąlygų pakeitimas.

Pranešėja – D. Netikšienė, Socialinio būsto skyriaus vedėja. Aiškina,

V. Grubliauskas informuoja, kad sprendimo projektui, be pastabų, pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„1. Pakeisti nuomos sąlygas ir nuomoti būstą socialinio būsto nuomos sąlygomis šiems savivaldybės būsto nuomininkams:

1.1. A. B., gyvenančiam (duomenys neskelbtini), Klaipėdoje, unikalus Nr. (duomenys neskelbtini);

1.2. R. B., gyvenančiai (duomenys neskelbtini), Klaipėdoje, unikalus Nr. (duomenys neskelbtini);

1.3. A. I., gyvenančiam (duomenys neskelbtini), Klaipėdoje, unikalus Nr. (duomenys neskelbtini).

2. Nustatyti, kad šio sprendimo 1 punkte nurodytiems nuomininkams socialinio būsto nuomos mokestis taikomas nuo 2016 m. lapkričio 1 d.

Šis sprendimas gali būti skundžiamas Klaipėdos miesto savivaldybės visuomeninei administracinių ginčų komisijai arba Klaipėdos apygardos administraciniam teismui per vieną mėnesį nuo šio sprendimo paskelbimo arba įteikimo suinteresuotai šaliai dienos.“

BALSUOTA: už –27 , prieš – 0, susilaiko – 0.

20. SVARSTYTA. Savivaldybės būstų pardavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui, be pastabų, pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl savivaldybės būstų pardavimo:

„Parduoti savivaldybei nuosavybės teise priklausančius būstus:

1. M. Š., (duomenys neskelbtini), Klaipėda, 77,30 kv. metro ploto būstas, unikalus Nr. (duomenys neskelbtini), namo statybos metai – 1984. Kaina – 54 679,00 Eur (penkiasdešimt keturi tūkstančiai šeši šimtai septyniasdešimt devyni eurai 00 ct), iš jų 79,00 Eur (septyniasdešimt devyni eurai 00 ct) – už būsto vertės nustatymą;

2. S. K.-K., (duomenys neskelbtini), Klaipėda, 20,59 kv. metro ploto būstas su bendro naudojimo patalpomis, unikalus Nr. (duomenys neskelbtini), namo statybos metai – 1936. Kaina – 9 953,00 Eur (devyni tūkstančiai devyni šimtai penkiasdešimt trys eurai 00 ct), iš jų 73,00 Eur (septyniasdešimt trys eurai 00 ct) – už būsto vertės nustatymą;

3. V. E., (duomenys neskelbtini), Klaipėda, 14,79 kv. metro ploto būstas, unikalus Nr. (duomenys neskelbtini), namo statybos metai – 1962. Kaina – 7 893,00 Eur (septyni tūkstančiai aštuoni šimtai devyniasdešimt trys eurai 00 ct), iš jų 73,00 Eur (septyniasdešimt trys eurai 00 ct) – už būsto vertės nustatymą;

4. I. M., (duomenys neskelbtini), Klaipėda, 47/100 būsto dalys, visas būsto plotas – 46,71 kv. metro, unikalus Nr. (duomenys neskelbtini), namo statybos metai – 1973. Kaina – 12 700,00 Eur (dvylika tūkstančių septyni šimtai eurų 00 ct).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 24, prieš – 0, susilaiko – 2.

21. SVARSTYTA. Klaipėdos miesto savivaldybės tarybos 2016 m. liepos 28 d. sprendimo Nr. T2-196 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“ pakeitimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui, be pastabų, pritarė Finansų ir ekonomikos komitetas.

E. Simokaitis prašo leisti pakoreguoti sprendimo projekto struktūrą: išskaidyti 1 punktą į papunkčius ir papildyti 1.2 papunkčio formuluotę, bei pakeisti 1 punkte datą iš liepos 22 d. į liepos 28 d.

N. Puteikienė sako, kad klausimas nebuvo svarstytas Kultūros, švietimo ir sporto komitete, nors jis ir susijęs su kultūra.

V. Grubliauskas siūlo apsispręsti dėl pritarimo siūlymui ištaisyti technines klaidas. Bendru sutarimu pritarta siūlymui.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės tarybos 2016 m. liepos 28 d. sprendimo Nr. T2-196 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“ pakeitimo:

„1. Pakeisti Klaipėdos miesto savivaldybės tarybos 2016 m. liepos 28 d. sprendimą Nr. T2 196 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“:

1.1. pakeisti 3 punktą ir jį išdėstyti taip:

„3. Perduoti Klaipėdos miesto savivaldybės nuosavybės teise ir šiuo metu Klaipėdos miesto savivaldybės kultūros centro Žvejų rūmų patikėjimo teise valdomas negyvenamąsias patalpas, adresu: Taikos pr. 70, Klaipėda (pastato, kuriame yra patalpos, unikalus Nr. 2198-1003-5016, žymėjimas plane – 1C3p, bendras perduodamas plotas – 478,96 kv. m), valdyti, naudoti ir disponuoti patikėjimo teise Klaipėdos miesto savivaldybės administracijai (1 priedas).“;

1.2. pakeisti nurodyto sprendimo 1 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

22. SVARSTYTA. Turto perdavimas valdyti, naudoti ir disponuoti patikėjimo teise Klaipėdos Hermano Zudermano gimnazijai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui, be pastabų, pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos Hermano Zudermano gimnazijai:

„1. Nurašyti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo valstybei nuosavybės teise priklausantį ir Klaipėdos miesto savivaldybės patikėjimo teise valdomą nematerialųjį ir ilgalaikį materialųjį turtą (turtu naudojasi savivaldybės biudžetinė įstaiga Klaipėdos „Gilijos“ pradinė mokykla), bendra nematerialiojo ir ilgalaikio materialiojo turto įsigijimo vertė – 3371,63 Eur, likutinė vertė 2016 m. lapkričio 1 d. – 0,00 Eur (priedas).

2. Pavesti Klaipėdos miesto savivaldybės administracijai organizuoti 1 punkte nurodyto turto nurašymą ir likvidavimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 28, prieš – 0, susilaiko – 0.

23. SVARSTYTA. Pripažinto netinkamu (negalimu) naudoti valstybei nuosavybės teise priklausančio nematerialiojo ir ilgalaikio materialiojo turto nurašymas ir likvidavimas.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui, be pastabų, pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl pripažinto netinkamu (negalimu) naudoti valstybei nuosavybės teise priklausančio nematerialiojo ir ilgalaikio materialiojo turto nurašymo ir likvidavimo:

1. Nurašyti pripažintą netinkamu (negalimu) naudoti dėl fizinio ir funkcinio (technologinio) nusidėvėjimo valstybei nuosavybės teise priklausantį ir Klaipėdos miesto savivaldybės patikėjimo teise valdomą nematerialųjį ir ilgalaikį materialųjį turtą (turtu naudojasi savivaldybės biudžetinė įstaiga Klaipėdos „Gilijos“ pradinė mokykla), bendra nematerialiojo ir ilgalaikio materialiojo turto įsigijimo vertė – 3371,63 Eur, likutinė vertė 2016 m. lapkričio 1 d. – 0,00 Eur (priedas).

2. Pavesti Klaipėdos miesto savivaldybės administracijai organizuoti 1 punkte nurodyto turto nurašymą ir likvidavimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.“

BALSUOTA: už – 28, prieš – 0, susilaiko – 0.

Posėdžio pabaiga – 13.30 val.

Savivaldybės meras Vytautas Grubliauskas

Savivaldybės tarybos ir mero sekretorius Modestas Vitkus

V. Palaimienė, tel. 39 60 69

2016-12-12